கேள்வி: கொரோர் பற்றி விளக்கவும்.
பதில்: கொரோர் (Koror) என்பது பலாவு பிரதான வர்த்தக மத்திய நிலையமும், மாநிலமும் ஆகும். இது பல்வேறு தீவுகளையும் உள்ளடக்கியுள்ளது. அத்தீவுகளில் முக்கியத்துவம் ''கொரோர் தீவு'' ஆகும். அத்தீவு ''ஒரியோர் தீவு'' எனவும் அறியப்படுகின்றது. 2004 ஆம் ஆண்டில் இடம்பெற்ற சனத்தொகைக் கணக்கெடுப்பிற்கு அமைவாக இம்மாநிலத்தில் 14,000 மக்கள் வசிக்கின்றனர். பலாவு நாட்டில் வசிக்கும் மக்களில் 70 வீதமானோர் இம்மாநிலத்தைச் சேர்ந்தோர் ஆவர். இம்மாநிலம் 2006 ஆம் ஆண்டு வரை பலாவு நாட்டின் தலைநகரமாக அமைந்திருந்தது. எனினும் 7 அக்டோபர் 2006 அன்று நாட்டின் தலைநகரம் கொரோரில் இருந்து கெருல்மூடு இடம் மாற்றப்பட்டது. எனும் ஆள்கூற்றில் இது அமைந்துள்ளது.
கேள்வி: கொரோர் - சுற்றுலாத்துறை பற்றி தகவல் சொல்.
பதில்: பலாவு நாட்டின் பெரும்பாலான பொருளாதாரம் சுற்றுலாத்துறையிலேயே தங்கியுள்ளது. கொரோர் மாநிலத்தில் அமைந்துள்ள ராக் தீவுகள் எனும் பிரபலாமான தீவுப்பகுதி நாட்டின் சுற்றுலாத்துறையில் முக்கியப் பங்கு வகிக்கின்றது. இசுகூபா மூழ்கல் கடைகள் மற்றும் அதனை மேற்கொள்வதற்கான வசதிகள் அனைத்தும் கொரோர் மாநிலம் முழுவதும் காணப்படுகின்றது. அத்துடன் தங்கும் விடுதிகள், ஹோட்டல்கள், மதுபான சாலைகள் ஆகியவையும் இங்கு காணப்படுகின்றன. இவை தவிர பழக்கப்பட்ட டொல்பின்களுடன் இடைத்தொடர்புகளை மேற்கொள்ளும் வசதி ஆகியவையும் இங்கு காணப்படுகின்றன.